BAGUIO CITY - Agtultuloy ti isaysayangkat ti Tublay Police Station nga imbestigasyon iti panakapatnag ti maysa a van nga addaan iti plaka nga AYD 433, sadiay Km14 Acop, Tublay, Benguet.
Immunan a nabigbig ti driver a ni Brenan Esteban Mendoza, agtawen iti duwapulo ket innem, tubo ti Sapid Mankayan, Benguet bayat a nabigbig dagiti pasaheros a da Marlon Lalley, Sharmaine Perfas, Raquel Perfas, Angelo Perfas, Lydia Duping, Amado William , Rachel Fernandez ken Mia Mi-ing Sagandoy.
Maibasar iti report, natukkol ti tulang iti likodan ni Mendoza ken nadunor ti ulo na.
Iti agdama, matamtaming ti driver sadiay Pines Doctor's Hospital gapu iti kritikal a kasasaad daytoy.
Napagamuan a maipasidong inton umay a lawas iti operasyon ti nasao a driver gaputa na deform ti rupa daytoy.
Maipalagip a nakaruwar iti ospital dagiti sumagmamano a pasaheros iti nasao a van gaputa minor injuries laeng ti nalak-am dagitoy.
Sigun iti initial nga imbestigasion dagiti kameng ti otoridad, posible a mechanical error wenno nakaturog ti driver bayat ti panagbiyahe dagitoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn